|  |  |
| --- | --- |
|  |  |
| Käskkiri  Tallinn | 26.01.2026 nr 1.1-3.1/22 |
| Pääste- ja ennetustööl osalevate juriidiliste isikutega koostöö korraldamise komisjoni moodustamine |  |
|  |  |

Käskkiri kehtestatakse siseministri 3.10.2014. a määruse nr 42 “Päästeameti põhimäärus” § 10 lõike 1 punkti 11 ning peadirektori 27.12.2021. a käskkirja nr 261 „Pääste- ja ennetustööl osalevatele juriidilistele isikutele Päästeameti vara kasutusse andmise, võõrandamise, päästetehnika remondi- ja hoolduskulude ja projektipõhise tegevuse kulude hüvitamise kord“ p. 1.6 alusel:

1. Moodustan pääste- ja ennetustööl osalevate juriidiliste isikutega koostöö korraldamise komisjoni (edaspidi komisjon) järgmises koosseisus:
   1. Komisjoni esimees: peadirektori asetäitja kriisivalmiduse alal, asendaja peadirektori asetäitja halduse alal.
   2. Komisjoni liikmed:
      1. vabatahtlike peakoordinaator, asendaja vabatahtlike nõunik;
      2. päästetöö osakonna juhataja, asendaja planeerimise talituse nõunik (vabatahtlikud);
      3. ennetustöö osakonna juhataja, asendaja ennetustöö osakonna ennetusteenuste juht;
      4. kriisiosakonna juhataja, asendaja elanikkonnakaitse talituse elanikkonnakaitse vabatahtlike nõunik;
      5. Põhja päästekeskuse päästetöö büroo juhataja, asendaja Põhja päästekeskuse päästetöö büroo peaspetsialist (vabatahtlikud);
      6. Ida päästekeskuse päästetöö büroo juhataja, asendaja Ida päästekeskuse päästetöö büroo peaspetsialist (vabatahtlikud);
      7. Lõuna päästekeskuse päästetöö büroo juhataja, asendaja Lõuna päästekeskuse päästetöö büroo peaspetsialist (vabatahtlikud);
      8. Lääne päästekeskuse päästetöö büroo juhataja, asendaja Lääne päästekeskuse päästetöö büroo peaspetsialist (vabatahtlikud);
      9. haldusosakonna juhataja, asendaja haldusosakonna varade talituse juhataja;
      10. rahandusosakonna juhataja, asendaja rahandusosakonna nõunik (eelarve);
      11. vabatahtlike nõunik – komisjoni korraldaja ja protokollija.
2. Volitan komisjoni otsustama kulude hüvitamise, varade kasutusse andmise ja võõrandamise pääste- ja ennetustööl osalevatele juriidilistele isikutele ning pääste- ja ennetustööl osalevate vabatahtlike päästjate tegevuse korraldamiseks tsiviilõigusliku lepingu sõlmimise ja muutmise üle.
3. Käskkirja täitmise eest vastutab vabatahtlike peakoordinaator.

Tunnistan kehtetuks Päästeameti peadirektori 24.10.2024. a käskkirja nr 1.1-3.1/246 „Pääste- ja ennetustööl osalevate juriidiliste isikutega koostöö korraldamise komisjoni moodustamine“.

(allkirjastatud digitaalselt)

Margo Klaos

peadirektor